57 Mark Street | LekkeSlaap
Vanaf R2 280 R1 520 per nag, vir 6 mense
57 Mark Street is 'n semi-losstaande selfsorg-kothuis in Prins Albert. Dié historiese woning is 150 jaar oud en die essensie daarvan is in die lieflike Amerikaanse greinhoutvloere, deure en vensters vasgevang. Die rietplafon hou die huis koel in die somer.
Die sakpas-kothuis het 3 slaapkamers en 2 badkamers en bied slaapplek vir 6 gaste. Die hoofslaapkamer het 'n koningingrootte-bed, die tweede slaapkamer het 'n dubbelbed en die derde slaapkamer het 2 enkelbeddens. Die een badkamer het 'n stort, toilet en wasbak en die ander badkamer het 'n bad, toilet en wasbak.
Die kombuis is goed toegerus met 'n tweeplaatstoof, oondjie, yskas, ketel, broodrooster en mikrogolfoond. Daar is 'n etenstafel met 6 stoele in die kombuis, asook 'n houtstoof in die ou vuurherd.
Die voorstoep kyk uit oor 'n groot, statige ou kerk, en daar is 'n beskutte sitarea buite by die kombuis met 'n groot etenstafel en stoele, asook 'n braai-area.
Indien jy op soek is na verblyf vir 'n groot groep van 12 mense, kan 57, 59 Mark Street en Die Stal gesamentlik bespreek word, aangesien die eenhede aanmekaar skakel.
Minimum 3 gaste per bespreking. Troeteldiere word ongelukkig nie toegelaat nie. Absoluut geen enkelnagbesprekings word toegelaat gedurende die spitsseisoen nie.